FC Midtjylland har afvist et bud fra Crystal Palace på Alexander Sørloth. Det skriver BT, som mener at vide, at det afviste bud lyder på alt i alt 75 millioner kroner.

Ifølge BT har Crystal Palace tilbudt FC Midtjylland rigtig mange penge for at lade Alexander Sørloth skifte til Premier League-klubben. Midtjyderne har dog afvist.

Avisen mener at vide, at klubben har afvist et bud, der i sidste ende kan sende hele 75 millioner kroner til det midtjyske.

FCM skulle angiveligt få 40 millioner kroner med det samme, og hvis forskellige klausuler skulle blive udløst, kunne prisen altså stige helt op til 75 millioner kroner.

Alexander Sørloth har i denne sæson scoret 10 Superliga-kasser og leveret otte assists i løbet af de 19 kampe, han har spillet.